Op­per­de­pop: flens­jes met spi­na­zie 1-2 jr
Me­di­ter­ra­ne oven­scho­tel met worst en pu­ree
War­me ap­pel­punch met gem­ber
Ge­ma­ri­neer­de zalm met wil­de se­sam­rijst
Buf­fel­moz­za­rel­la met pis­tou
Vis­fi­let in fij­ne krui­den­saus
Ra­vi­o­li met kal­koen in ci­troen­saus
Ke­bab en ge­wok­te pa­pri­ka met kriel­tjes
Var­kens­haas met kap­per­tjes­jus
Sint-ja­kobs­schel­pen met mil­de knof­look­saus Hoekom ŉ professionele vertaler inspan? | US Taalsentrum
Hoekom ŉ professionele vertaler inspan?
Op 21/08/2017 geplaas · In Dialogos, Jongste nuus, Nuutste nuus, Skryfwenke geplaas
Jy het ŉ finale, afgeronde teks wat jy met jou lesers wil deel – en dit moet beskikbaar wees in meer as een taal. Jy sou jou tweetalige kollega kon vra om dit te vertaal (en jou asem ophou), of jy kan ŉ professionele vertaler vra om die werk te doen.
Hoekom moet jy liewer ŉ professionele vertaler inspan?
ŉ Professionele vertaler is iemand wat opgelei is in die kuns van betekenisoordag van een taal na ŉ ander. Dit beteken dat hy of sy weet hoe om aspekte soos styl, register, terminologie en moontlike dubbelsinnigheid in ŉ teks te hanteer. Sy of haar opleiding en ervaring sal tot ingeligte vertaalbesluite lei, wat sal verseker dat die vertaalde teks dieselfde boodskap as die oorspronklike teks oordra.
ŉ Professionele vertaler is ook ŉ taalkenner. Jy kan dus ŉ vertaling wat soos ŉ oorspronklike teks lees en sonder taalfoute is, verwag. ŉ Professionele vertaler sal ook daarop let om nie enigiets by te voeg of weg te laat tydens die vertaalproses nie.
Professionele vertalers is gewoonlik lede van professionele organisasies, soos SAVI (die Suid-Afrikaanse Vertalersinstituut). Aktiewe lidmaatskap bring lede in aanraking met ander professionele vertalers, wat hulle aan die beste praktyke in die bedryf blootstel en hulle toegang tot inligting gee oor terminologie, taalkonvensies en hulpbronne. Lidmaatskap beteken ook dat hulle hulself tot ŉ professionele gedragskode wat ŉ sekere werksetiek en gehaltestandaard daarstel, verbind.
ŉ Professionele vertaler help jou goed lyk. Benewens die bedoelde boodskap wat oorgedra word, wys ŉ goed vertaalde teks jou lesers dat jy hulle respekteer, en dat jy professioneel en geloofwaardig is.
Wat sal dit dus wees? ŉ Tweetalige kollega wat die vertaalpad kan byster raak en jou lesers só saam laat afdwaal, of ŉ opgeleide, professionele vertaler wat jou boodskap helder oordra?
US TaalsentrumDialogos Jongste nuus Nuutste nuus SkryfwenkeHoekom ŉ professionele vertaler inspan?